COSMOGLOTTA 

Annu XIII Jnli-Aiigiist X° fí)7, 


STYL E HARMONIE IN LINGUE INTERNATIONAL 

Un cose til nu presc ne observat es li styl e su unitarita in li L. I. 
On save que chascun lingue natural have su propri fonetism, su 
apart son, per quel, sin mem audir li singul paroles o comprender li 
contenete del parlat, on strax save quel lingue es parlat. NB si on 
conosse li sonalità de ti lingue. 1 i special fonetism certmen partli 
depende del metode pronunciar li singul fonemes (sones), ma de aliri 
parte anc del combination de ti fonemes. Pluri lingues, p. ex. Ii anglés 
e li slavic lingues tolera li juntion de pluri consonantes. altris, quam li 
oceanic lingues ne possede mem combinationes de du consonantes, 
stn separar les per vocales. Chascun lingue have su special favorisat 
son-coml)inationes : mam ama diftongs, altri ama clar vocales, altri 
prefere inclar, quam in anglés. Li turamc lingues harmonisa li vocales 
del dependent paroles e mem sufixes secun h principal etc. 

Si paroles extran es acceptet in un lingue, on strax muta lor fonetism. 
adaptante it a su propri, proque chascun idioma fiostula un altri special 
position e adaptation del muscules del bocc, e ne posse e ne vole subit- 
men mutar in li fluentie del parlada ti general situation del laryng c 
lingue. Li max pregnant exemple es li anglés pronunciation del incor- 
porat latin e francés paroles ! It semble exister un correlation inter 
li form del bocc e fonetisme del lingue parlat. Ples remarcar li avansat 
menton del angleses e li conosset inclar pronunciation. o li larg plat 
bocc del finnes e li exuberant long à-sones in ti ti lingue. Yo ne vole 
ci explorar ca Ii form del organes ha influentiat li sones, o li sempre 
repetit sones ha stabilisar li form del organes, ma un connex sembla 
exister. 

On va questionar, in quo to omnicos relate h L. I. ? Yo pensa que 
h estetic fluent unitari caractere anc de un constructet lingue inter- 
national Iude un imens role per to, que it posse repugnar li pubhca, si it 
pecca contra ti subconscient sentiment. 

On memora h competition ante h Delegation de 1907. u h principal 
concurrentes esset Esperanto e Idiom Neutral. On aconosset 
generalmen li plu modern structur e form del Neutral, ma electet un 
Esperanto correctend, yo opine, ne solmen pro li expansion e altri 
partie-politic motives man anc pro h disgustant form de Neutral. 
Advere anc Espo have mult formes peccant contra h harmonie e cus- 
tome, p. ex. shraubo, boao, Anamujo etc., e to certmen va luder su 

role che li final concurrentie inter h I. L. Nam just pro su mult des- 
gustant formes on ne va posser accepter Espo tal qual, sin reformes. 
Ma si on deve far reformes, tande h sol ponderos argument de Ilspo ; 
su grand expansion, h grand hteratura h numer de gramaticas, lexicos 
etc. ; to omnicos va esser desvalorat, e un reformat, correctet Elspo, 
sin omni ti accumulat medies de potentie, ne va posser luctar contra 
h modern formes de L. I. 

Hodie noi posse dir, que h ne-esperantic form del L. I. ha ìncorporat 
se in tri images : I) Latino sine flexione, basat solmen sur li clas- 
sic Latin. 2) Occidental crescet sur li comun paroles del natural lin- 
gues e 3) Novial un syntese inter Ido e Idiom Neutral. 

L. s. f. es pesant e inmodern, adplu impotent, incapabil crear nov 
paroles, do inusabil por un lingue del futurità. Resta h du modern formes 
Occ e Nov., li unesim con un psychologic regulantà elastic, h duesim 
con un pronunciat regularità mecanic-ngid, ma deficient in li deriva- 
tion. Pri Occ, on ha dit, que it es un hngue fascinant ; pn Nov., Prof. 

Weekly expresset. que malgré su teonc apreciation, personalmen il sen- 

• • 

ti se nauseat per it. 

It sembla clar que li final form del L. I. che su introduction general 
va esser proxim de ti du ultim citat lingues. Ma de quo va depender 
su form e su styl ? It sembla clar que ili es predecidet 1) in su form per 
h comun internationai paroles, a quel h altri nov introductet va dcver 
assimilar se. e 2) in su pronunciation per cert usanties ja stabilisat e 
introdctet in h practica per h ja existent formes del L. I. Espo, Ido, 
Occidental. Pro to h metode de Prof Jespersen eliminar c, z, e com- 
pensar les per s, o almen pronunciar omni ti divers Iitteres egalmen 
quam s, probabilmen ne va trovar general aprobation. Samli it es 
vensimil que li general tendentie de omni L. I. : atin’er max possibil 
regulantà, va influentiar anc Occ. in li direction de simplification del 
historic ortografie e de ehmmation de heredat sovent inregulari anglo- 
francismes e pur latmismes. e lor compensation per autonom regulari 
derivationes e noviformationes, un tendentie quel nu on posse vider in 
omni pur national lmgues, per quo h vermen comun materiale hnguistic 
rapidmen diminue e h supra-nommat -ismes resta comprensibil a un 
micrissim mmorité de scientistes. In li unésim témpores del presenta- 
tion e introduction un tal conservatism naturalmen esset necessi por 
ne perdir li contact con Ii civilisat munde. Ma it es absolut cert, 
que quande h L. I. va comensar viver su propri autonom e vast-expan- 
det, vive, tande ìt va forjettar h foren catenes e evoluer in propri 
vigoros liber mamere. Li general supranational popul del terre va pres- 
crir tande su propri leyes de evolution a su comun L. I. Nor obliga es, 
que noi mey tener apert omni vias e ne obstructer les per 
innatural aprioric rigid ”principies”, ma inprofundar nos in li 
essentie del lingues e escutar su intem spiritu. 

E. Wahl. 

PRECIOS ATTESTATION 


Li organ del Idistes consacra denov 7 pagines de su numero 
junio-juli-august a examinar li differentie de conception inter Occiden- 
tal e Ido. Pro que noi ja consacrat un tot brochur e un special numero 
(februar 1934) a ti question, e que nor letores es saturat de ti discus- 
siones interminabil, noi renuncia reprender punctu pos punctu li 
argumentes de sr. Matejka por refutar les. Desde que li principa! 
collaborator de Progreso (sr. Ilmari Federn) ba adberet a Occidental, 
noi pensa que li objectiones de Progreso contra Occidental ne es tre 
convictiv ! 

Quande Ido havet I 500 membres inscnt, it valet h pensa com- 
batter su anti-natural e ultra-logistic base debit a Couturat ; ma nu 
quande ancor apen 100 idistes responde al circulares, it sernbla que 
"li cart-lud ne vale li candel” quam di un proverbie russ. 

Por sr. Matejka, li Idistes es objectiv, durant que noi es solmen 
subjectiv !! lal affirmationes es de tis quel ne custa mult pena a lor 
autor ! 

1 amen un declaration de sr. Matcjka merita esser signalat ; il asserte 
que li famos ”regul de Wahl es probabilmen li max remarcabil 
’trovajo’ del modern interlinguistica”. I il hodie, nequi de nos 
audaciat scnr un tal formul orgolos. Noi do mregistra con grand 
joya ti confession de un adversario. 

E sr. Matejka fini per ti conclusion stupefant : 

Durant quande it es tre possibil crear Ido plu perfect sur su fundument, 
on ne posse perfectionar Occidental. 7 1 systema ba attinat practicalmen h 
maximum de to quo posse esser fat sur li base del naturuliia lini}ual. 

Coideahst, mi fratres, yo peti vos meditar ti conclusion. Forsan 
un vez vu ha timet que Occidental ne es sufficentmen natural. que 
plu tard it va esser ameliorat, changeat e que li manuales va devenir 
obsolet, etc. Abandona bodie tal preoccupationes e mette defimtivmen 
in vor cap to quo nor adversarios self agnosce e publica, ad saver : 
Occidental ha attinat li maximum del naturalità lingual. Per 
un sol colp, sr. de Wahl ha trovat li systema max natural ! 

In contrari (sempre secun Progreso !) Ido besona ancor esser 
perfectionat. Li long discussiones e propositiones de reformes, publicat 
in Progreso e quel presc omni converge vers Occidental, monstra 
que plu o mmu tard on va dever reformar Ido. 1 ande omm libres, omni 
manuales in omni lingues va esser demodat. Qui va reediter les, savente 
que li sam devalorisation va recomensar, ye chascun perfectionament 
de Ido ? Sr. M. ne explica it nos ! 

Li Idistes deve comprender que mult compromiss es possibil inter 
lor conception e nor conception. Ih considera li lingue quam alquo 
matematic, mecanic ; noi considera li idioma international quam 
alquo vivent e per to submisset al leyes del vive. Ili reprocha a 

Occidental, por exemple li possibilita dar a un parol un sens translatet 
si I, contextu impedi li miscomprension (li construction in vice de 
constructage). Ma tal translationes existe in omni lingues del 
munde, sin alcun desavantagie. Li Idistes considera Ii Iingue ìnterna- 
tional quam specialmen destinat fortiar li homes parlar logicmen, e 
noi considera it quam destinat far les comprender unaltru. Null 
concordie es possibil inter nos. Li future sol va monstrar qui es rect. 
e ne li discussiones... objectiv o subjectiv ! R. Bg. 


LI FUTUR LINGUE AUXILIARI DE EUROPA 

Si un die noi va posseder li hodie ancor utopic ideale, li umt Europa. 
noi va besonar anc un commun lingue de Europa. Un intercompren- 
sion gencral va esser possibil solmen si li lingual barrages va desaparir. 
To naturalmen ne significa que ti lingue va supresser li lingues 
national. ío es inpossibil e totalmen indesirabil. Solmen sur base 
national e populari posse nascer e evoluer li arte in omni su formes. 
Forsan just pro to li civihsation de Roma ne ha productet propri arte, 
proque it ha anullat ornni national hngues in su territoria. 

In compensation ti sam general lingue latin esset usat durant long 
secules quam hngue intemational, advere bentost solmen in li circules 
de scientie. Per to it devenit rigid e ne possente secuer Ii evolution del 
témpor devet morir. 

Por inutual mtercomprension Europa do besona un nov modern co- 
mun Latin, quel es tam expressiv e flexibil quam li modern lingues, 
quel contene omm ja comun e international paroles e formes, e quel in 
su gramatica es regulari e facilmen aprensibil por omni europano. 

Un tal lingue es OCCIDENTAL quel aspira esser h futur 
populari comun Latin de Europa Unit. 

E. W. 


OCCIDENTAL ES LI UNIC SYSTEMA QUEL FORMA REGULARIMEN 

U VOCABULARIUM INTERNATIONAL 


act 

«ct-ion 

act-or 

act-iv 

act-iv-ita 

rc-act-ion 

re-act-ion-ario 

re-act-iv 

retro-act-iv 

retro-act-iv-ita 


struct-ura 

con-struct-er 

con-struct-ion 

con-struct-or 

con-struct-iv 

de-struct-er 

de-struct-ion 

de-struct-iv 

de-struct-or 

infra-struct-ura 

su^>er-struct-ura 


sta-r 

sta-t-ion 

sta-t-ion-ari 

sta-t-ura 

sta-t-ic 

con-sta-nt 

in-con-sta-nt-ie 

sta-bil 

sta-bil-is-ar 

sta-bil-is-ation 

sta-bil-is-at-or 

in-sta-bil 

in-sta-bil-ità 


senti-r 

senti-ment 

senti-ment-al 

senti-ment-al-ism 

senti-ment-al-ita 

pre-senti-r 

con-senti-r 

con-senti-ment 

dis-senti-ment 




Hybrides. 


In Kosmoglott (annu II, pagin II) e in ' Tolero (f)agin 342) 
senior Dr. Frank A. Riedel, coautor de Uniti Langue, assertet que 
hybrides inter germamc themas e romamc suffixes e vice versa ne posse 
esser tolerat in un Iingue artificial, pro que tal hybrides viola li europan 
hngual sentiment. 

Nu, just li lmgue anglesi, quel Uniti Langue imita in altissim gradu, 
da nos mult exemples per tal Hybrides. Yo enumera ci quelc tales, in 
prim germanic themas con romaric (Iatin) sufíixes : dnnkable (trincabil), 
eatable (mangeabil), blockade. bondai}e (subjectità), hindrance (impe- 
dientie), forbearance (negligentie), backuardation (restitution), starvation 
(morte pro fame), talkative (loquaci), atonement (pcnitentie), sfoddess 
(deessa) ; poy romanic themas con germamc suffixes : rapidness (ra- 
pidità), rapidly (rapidmen, graceful (graciosi), joyful (joyosi), autorship 
(autorità) ; e centenes altri simil formationes, anc li participies de 
romanic themas per -ed (p. ex. constructed, moderated) e -ins> (p. ex. 
constructins}, oblis>in%). E ìn plu on trova in anglesi anc hybrides inter 
germanic tbemas e grec (grecolatin) suffixes : heathenism (paganism), 
free-lovism (doctrina del Iiber amore), womanize (effeminar), etc., etc. 


Noi posse vider ex ti curt liste, que anglesi have mult derivatori 
hybrides, queles Occidental ne conosse ; ergo secun li defimtion de 
senior Riedel, anglesi es plu lontan del europan lingual senti- 
ment quam Occidental. Es-que to ne es un funest signe por 
Uniti Langue self, quel ya imita precipue li lingue anglesi ? 


Omm europan lingues have hybrides, ples comparar por exemple 
german substantives Blockade, Autorschaft, Bohrist (forero), Ĺagerist 
(magasinero), Gichtiker (arthritico), Blumist (florist), Blumistik (floris- 
tica), Hornist (cornist, A horn-player). Hansuurstiade (buffonerie), 
Stellage (scafolde, A scaffelding), Takelage, (A. rigging, F. agrès) ; 
in plu Ii verbes, queles junte a un germamc thema li romanic infinitivic 
desinentie -r con Ii precedent vocal juntiv -le- (pronuncia 1 long), 
a quel pseudosuffix -ier- on annexe Ii germanic verbal desinenties (in 
infinitive -en), por exemple : abcdieren (pronuncia abetscdi ren ; 
cantar melodies con li german nommation del notes), amtieren (func- 
tionar), blockieren, buchstabieren (dislitterar), bugsieren (bugser, A to 
tow, F. remorquer), drangsalieren (tormentar), halbieren (partir in du), 
hausieren (colportar). lautieren (dismembrar un parol secun phones, 
disphonar). Tre strangi es li german verb kutschieren, consistent ex 
li madyaric thema kutsch- (kocsi) e li romanic pseudosuffix -ier. 

Ma anc li romanic e slavic lingues contene mult hybndes, por 
exernple in li romanic lingues li derivates diminutiv per li tre írequent 
suífìx I. -efto, F. -et. SP. -i/o(Occ. -ett), quel suffìx es certmen ne de latin 
origin, sin que on posse constatar til nu su provementie. Hybrides es anc 
li romanic paroles con li germamc sufbx -ard : J. vechìurdo (old mann), 
linguardo (hom loquaci), testardo (hom obstinat), F. richard, criard, 
monlagnard, campagnard e h recent neologismes communard, chéquard, 
drenfusard, chauffard. Tis es solmen quelc exemples ex li romanic lin- 
gues ; ili vell posser esser augmentat in ampli mamere. 

Omm ti exemples pruva, que li juntion de heterogen elementes 
viola forsan li lingual sentiment de mam nationahstic puristes , 
ma ne ti del grand masses europan. Porexemple h german nationahstes 
rney dir Funkspruch, Fernsprecher (un belhssim" parol), Anschrift. 
Kraftwagen etc., ma li grand masse del german popul di Radio. 
Felefon, Adress, Auto”. ln sam ti german nationalistes conserva 
h gothic litteres assertente que ili es li sant german alphabet, e ìli es 
tre astonat, si on pruva les que ti litteres es un inoention de francesi 
monacos e ha esset usat ante li francesi revolution dc omni romanic, ger- 
numic c catholic-slavic popules. Hodie m ti relation li turcos e japanesos 
es plu progressiv quam h german nationalistes. 

Ma quam li alphabet international (falsimen nominat sovente 
latin ’) es un postulate del modern cultura. tam anc li hybrides es li 
signe de un cosmopolitan europan lingual sentiment. 

KARL JANOTTA (Austria). 


U FUTURE DEL UNGUE ARABIC 

Secun li I imes' . Ii arahic Academie instituet li ultim annu per li rey Fuad, secun 
li model del francès Academie. just terminat su unesim session. Su scopes regulansar li 
lingue arabic. Su statutes esset adoptet e su metodes de labores fixat. Ti institution 
esset desirat pro que li classic arab devemt sempre plu morit lingue. tande li necessitas 
del modern vive postula li introduction de un quantita de nov vocabules de quel li 
adoption crea un linjpie sempre plu nov. On vole fumir al pensada un expression quel. 
per conservar h ricbesse e bellita del lingue del Coran, servi al usual relationes. 

Li unesim reunion del Academie. in tanuar 1934, causat a plures un cert desquieta : 
on previdet que li incontra de cheilcs saturat del docentie del Coran e de classic litera- 
tura con literates format p>er li docentie del modem institutese inpatient pri progress, ne 
vell arrivar a un suíficent resultate ; on expectat mem que pos quelc discussiones li 
conservatores e li modermstes vell aconosser li impossibilita concordar e que un del 
partises ne vell conceder terren al altre. Existet in fact. ye li comense. quelc chicanes 
inter li cheik conservatori e li partisanes del innovationes. ma li unesimes rapidmen 
comprendet que ili ne vell posser resister al modern current e li unanimita fat se sur 
omni important punctus del principies a secuer. 

(Ex "Gazette de Lausanne" trad. F. Lagnel.) 

UN DRAMA IN LI STATION 


Li tren arrivat in li strett defilé perdit in li montes de Aliferia, apor- 
tante un poc de vive in li station solitari. Un agent del ferrovia descendet 
del unic vagon de viageros e dat al station-chef ReviIIe un covert, 
diente : 


— Vi li monédel mensu : ducent mil francs 
quel vu deve, quam in custom, remetter deman 
al director del miniera por payar li ovreros. 

— Bon ! Esque vu have altri cos por li sta- 
tion hodie ? 

— Yes... Vide... 1 1 motocyclette e du sar- 
cos, yo vole dir du buxes plen de ustensiles. 

— Por qui ? 

— Antonio Ibanez, in li station. Esque vu 
conosse le ? 



Pos h departe del tren, restat solmen in ii station h yun functio- 
nario. Un pluvia comensat cader, brutal quam un guancie-batte. Reville 
intrat in su buro e recludet li porta. 

Sol, tot sol, e nequo a far til deman”. 

Reville tamen ne esset pessimist. Por reacter contra li tnstesse, il 
examinat h pesant covert destinat al director del mimera... Plu quam 
Fr. 200.000... Si li malfatores vell saver it ! II ridet vocosimen ye ti 
pensa. Instinctivmen, il prendet su revolver : it esset vacui : il hat 
exhaustet li munitiones tirante al cible. 


Un vag inquieta opresset le. 

— Li chef de tren ha suggestionat mi mente con su 


• • • • •! 

sarcos . il 


ricanat. 


In facte, ti du buxes retenet su preoccupation. In h ombre quel in- 
vadet h chambre, ih vermen similat du sarcos. Quel strangi idé selecter 
un tal impaccage. 

— Antonio Ibanez ? Yo ne conosse ti nomin. Forsan un nov 


employate del mimera, quel va arrivar deman. Ma si il crede que il va 
posser viagiar in ii montes per su moto !” 

E, appoyante se al reservuore por examinar h motor, Reville sentit 
su fingres humidar se. 

— Benzin ? Li reservuore es do plen. To es vermen strangi.” 

E, pos que il restat ci, immobil, e que desde 10 minutes almen, ne- 
quo trublat h opressent silentie del chambre, il sentit subitmen un 
fnsson glaciar su carne. 

De ti long bux just surtit un bruida. Alquo hat moet. Livid, Reville 
tremet... Li ducent mil francs... Li motocyclette posse portar du 
mannes ; it es ja plen de benzin. Ambi buxes es habitat ; lor extraordi- 
nan pesa exphca se nu. Li covnment va sublevar se forsan strax, e il 

es sol, tot sol in un dom isolat in li montes. II have solmen un revolver 
sin cartuche. 

Retenente su respiration, il escuta. On moe ancor. Sin dubit, on 
crede que il ne plu es in li chambre. II save que si h covriment subleva 
se, il es mort. Su front es plen de sudore. 

Un idé venit a su succurs. Tra h porta del buro, il exclamat hiante : 

— "Nu, yo va posser ear in li lette ; ancor un telegramme de servi- 

* I • 

cie . 

Su ocules sempre cuidat h buxes, u esset celat h du malfatores, quel 
va fuir sur li motocyclette, pos har mortat le e furtet h Fr. 200.000. 

II sidentat se avan li aparate telegrafic e febrosimen, lansat un 
depeche al unesim station quel possedet un locomotive. Si il posse 
resister du hores, il es salvat. 

Poy il trova h coragie cantettar un valse. Su cerebre ha combinat un 
plan. II prende un martel e grand cloves ; poy il interrupte su cant. 

— ’ Quel desordme, il grum. Nu un poc de pena, mi old Reville. 1 1 
cofre sur ti altn. Nu, ti moto contra h mur. — Ah, ancor ti sarcos. 
Pro quo h employates del tren ne mettet les strax h un sur h altri 
por far un poc plazza. To es absolut necessi". 

II successat sublevar un del buxes e hissar it sur li altri. Li martel 
in su manu, examinante plu proxim li covriment, il trova li char- 
mres sur li levul latere. Sur h dextri later, su manu tasta. II trova 
h loc in quel il posse far penetrar un clove por impedir h surtida del 
bandit. 

Su manu hesita ; nam, il save it. li colp de martel va comensar li 
combatte. Finalmen, il decide ; li martel cade per su tot fortie sur li 
clove quel traversa li planc e penetra in li latcral parete del sarco. 
Un secund colp e h covriment es rivetat. Ma in ii sam moment, un 
intern choc sucusse li bux. I ro tard. Altri cloves clude definitivmen in li 
sarco li prisonero quel ulula. 

— "Surti, Michael. Morta le. II inclova me. 

— Tira tra li planc ! 

— Yo ne posse moer h brass. Prova renversar mi bux por liberar te. 

Li cnas del bandites circuma Reville quel tace e continua infundar 

h cloves, nam il senti que h unesimes ne suffice. T amen, su obhga deve- 
ni desfacil. Pro h sucusses del inferior bux, li unesim deplazza se e 
cade sur li suol ; h covriment del altri subleva se ; ma ReviIIe salta 
sur ìt. Li pesa de su genus ne suffice. 

Per sucusses, li bandit prova aperter denov ii covriment. Reville have 
null apoy. E su forties diminue poc a poc. II comprende que si su ad- 
versano posse surtir su brass por utihsar su revolver, su situation es sin 
espera. E h locomotive de succurs ne va arrivar ante un hor. 

Nu h prisonero m h bux ha successat cuchar se sur li ventre ; apoy- 
ante se sur li cudes, il subleva li planc lentimen, irresistibilmen. 

Omm facultates de Reville, omni su forties tende a ti unic cos : impedir 
li manu surtir del bux. 

In li max tragic momentes, sovente un genial idé subitmen scintilla. 
Reville perceptet que li sol medie resister al pussada del dors esset 
frappar un clove tra li centre del covriment. Quande li acutita de un 
dove pica vor pelle, vu ne plu desira apoyar sur it ! 

Un horribil ulula respondet a su nov colp de martel. Victorie ! Li 
medie successa. Tamen, un brass surti del apertura ; un revolver tira 
sin attinar li functionano. Con li energie del desespera, Reville frappa 
plu fort sur li clove. Un rasla succede al crias, li covriment recade 
bruscmen. Li clove ha perforat un vertebre del bandit. Reville, complet- 
men exhaustet, evanesce. 

Un hor plu tard, un locomotive arrivat fìnalmen per tot vitesse in 
li station, apportante li gendarmes. Tis-ci, saltante in li sala, trovat 
Reville jacent sur li fatal bux, durante que li furtero ancor vivent provat 
aperter su pnson forante li parete per su cultel. Li gendarmes forpren- 
det le por un altri pnson plu grand e Reville heredat h motocyclette 
quam recompensa de su coragie. 

E. de Keyser (Francia). 

DU POEMAS ORIGINAL IN OCCIDENTAL 

del poet tchecoslovac Jaroslav Podobsky. 

It yo ne save... 

Quo posse dir rason ? 

Yo senti in mi ámm, 
que Deo self creat ti don... 

Li voce de cloches 

I rans campcs vola son de cloches, 
portat per Ievi vent, 
li silvas atentiv escuta 
ti voce subndent... 

Li tones pur e clar quam fonte 
alevia nor ment — 

Li aviettes gaymen canta 
un canzonett argent — 

Ad supra vola chascun ánim 
con avies e vent 
e retroveni del altesse 
felici e silent... 


De ú it veni... 

De ú it veni, 
ti vern mysterios, 
con levi son del vente. 
quel avigila omnicos ? 

De ú it veni, 
ti luce amoros, 
quel dá I odor al flores 
e voca ex li rev li ros ? 

De ú it veni, 
ti strangi sentiment, 
quel in nor ánim intra 
con exaltation del vent ? 

De ú it veni, 
ti dulci, gay amor, 
de quel stellett it veni 
ti fascinant e nobli flor ? 

LI FINE DE UN CELEBRI PICTOR 


Li die de Cristmas 1883, un artista del I eatre del Vanetas m 
Paris, nominat Suzanne Valadon, parturit un infant ìlleyitim, quel 
esset adoptet plu tard de un jurnalist hispan e quel recivet pro to li 
nomin de Maurice Utrillo. Suzanne Valadon self acquisitet poy un 
grand celebrità quam pictora. Illa esset li unesim professor de su filio. 

Ancor yun, Maurice Utrillo comensat ebriar se ; li medie in quel il 
vivet, li manca de education e de vigilantie, forsan anc cert hereditari 
vicies, ludet un funest rol. Li absint specialmen attraet h yun pictor 
con un fortie irresistibil. 

Li talent de Maurice Utrillo esset tre grand. II amat pnncipalmen 
picter h inconosset quarteres de Montmartre, li old mures del domes. 
II savet marvelosimen representar li usat fassades. Ma il esset sempre 
plu sovent recolleet del policie, in statu de complet ebrieta ; finalmen 
on devet includer le in un etablissement de samtà. Quelc collectiomstes 
explotat su talent e su passion ; in statu de ebrieta, il vendit les picturas ye 
derisori precies. Quande su ovres esset revendit ye altissim precies, il 
self esset sident sur li suol de un asyl, ludent con pupes e plumbin 
soldates. II morit in 1933, in li eta de 50 annus. 


QUO POSSE RESULTAR EX EXAGERAT RECLAMA 

Un firina de motorcycles annuncia que li custas del viagie es retro- 
payat al comprator. Un mann intra in li locale del exposition e di voler 
comprar un motorcycle — malgrè li crise ! Con grand amabilità li 
principal e du venditores explica le li avantagies del divers fabricates. 
durant que h bell secretariessa in li buro contempla astonat h rar ap- 
parentie de un eventual comprator. Fmalmen h client monstra un 
motorcycle ; 'Quant custa ti-ci ?’ — "1800 frs., senior ', esset li respons. 
— 'Secun vor annuncie vu recompensa li custas del viagie al client pos 
compration de un cycle ? ’’ — Ma certmen, senior. Quant es vor 
exp>enses ? Li chent calculat sur un pezze de paper e finalmen dit : 
"Vu debi me ancor 105 frs. ; nam yo veni de Sud-America !" 


Un infant questiona h matre : Proquo papa have tam poc capilles 
sur su cap ? 

Li matre : Pro que il deve tant pensar. 

Infant : Ma proquo poy tu have tam mult, mama ? 


In li scole : Preceptor : Esque tu save pro quo yo antey nominat te 
un micri asino ? — Scolero : Proque yo neancor es tam grand quam vu 
senior preceptor. 

Ex german trad. CK H. Nidecker (Svissia). 

EDUCATION DE PRINCE 


Li unquande reyent matre-imperatressa de China un die nominat 
un del max eminent, max erudit e max delicat mandarinos del celest 
imperia quam preceptor de su illustri descendente e heredant del 
tron con li indication instructer li prince con affabilità e indulgentie 
in occasion de eventual erras, mancas e peccas, e sempre cuidosmen 
evitar omni tro acerb e brusc contraditiones, queles vell posser influen- 
tiar desfavorabilmen li caractere del prince. Un die quande ili fat li 
customal promenada, li du mcontrat un trup de agnes. Fidel a su in- 
struction, li preceptor questionat su elev con emfasat ceremoniosita, 
quel animales tis es. "Svines !” respondet li princello. — "Tre bon ! 
Bonissim !" remarcat li mandarino. "Vor Altess have perfect rason til 
un cert gradu, nam ili have quar gambes quam li svines. Si ili ne vell 
esser covrit per lan, in ti casu ili vell posser esser in fact svincs. I amen 
on es customat nominar svines covrit con lan « agnes *. 

Trad. E. Moess (Austna). 

Li buc 

Secun TCHUDI (Li Alpes, Bern 1859). 

Li bucs monstra sempre un humor audaciosi e temerari ; li tenida 
de lor cap expresse cert senosità, ma ii vivacità de lor regard anuncia 
que ili ne va lassar escapar li occasion far un malicie. Li agne, quam li 
savagi capro, monstra un joyosi humor quam in su yunesse, durant 
que li capra conserva su tot vive ti caractere querellaci ; illa provoca 
facilmen al combatte. 

Un scen comic evenit un die in 
h passagie alpin Gnmsel. Un 
tunst, sidente sur li trunc de un 
arbor, proxim li alberg, hat indor- 
mit se in medie de un letura. Un 
buc, quel promenat in li vicinage, 
surpnsat del strangi movement de 
su cap, quel cade un vez ad-avan, 
un vez a retro, ne dubita que to 
es un provocation, e prepara se 
al attaca ; pos har prudentmen 
mesurat li distantie, il precipita 
se, con li cornes ad-avan, sur li infelici turist indormit. quel cade retro 
con pedes ad-up. 

Li buc, astonat e presc terret per un victorie quel ha custat le tam 
poc, erectet se per su anterior pedes sur Ii trunc quel su victim ha just 
forlassat tam bruscmen. II considerat con max grand attention li 
efíorties, acompaniat de crias e juramentes, quel fa li povn turist por 
relevar se. 

U ORIGINE DEL LUDE DE DOMINO 

Quam li chac, li lude de domino es un del max ancian m h munde. 

Ti passa-tempor, quel ha un poc cadet in obhvia, esset ja conos- 
set del Hebreos. Li Chineses conosse it desde tre ancian epoca. In 
Europa, it expandet se solmen in XVIII-im secul. 

Pri h origine del nomin, h opimones difíere. Alcunes pretende que 
Domino esset h nomin de su inventor o almen del hom quel intro- 
ductet it in Occident. 

Por h altres, ti nomin proveni del custom quel h monacos havet 
luder ìn h conventes ye ti innocent lude. Li ganant, posient su ultim 
plac, dit habitualmen : Mersi, mi Deo quo es traductet in latin per 
Domino gratias, e per abreviation : Domino. 

In hngue Occidental es talmen explicat li existentie del sam parol por 
nominar Jesu-Crist e h lude. Ma li accentu marca li significationes : 
Dómino e domino. 



PROVERBIES 

Nr fa un decision quande vu es in coler. nam it posse dar solmen mal consilies. 
Vole vu conosser vor defectes ? Escuta vor inamicos. 

I)i aiquo plu bon quam li silentie. o tace. 

I ime li lude quel furte de te ti excellent coses : témpor. moné e conscientie. 

It es quelcvez penibil far su deve. ma tamen ne tam quam ne har fat it. 

Li max coragiosi del homes es ti quel posse supportar. sin plendir, li max numerosi 
injusticies. 

Patientie es li clave de omni serrures (Persan proverbie). 

Omni tis. quel fat acompleer un progress al homanité. ha esset essentialmen excentric 
e ne timet que on mocat les. (Emile Faguet.) 

LI PACE 

Li pace es simil a un blanc flore, 

Quel pian respira sin desflorear ; 

Li pace es quam blanc e dulci manus, 

Qui leni benefà sin effortiar, 

Li pace es quam tépid pluviettada, 

I ra radies solar un gutt-cascade ; 

Li pace es quam un planage vasti 
U con junt manus noi al luce vade. 

Je Helene Federn-Schwarz. Autorisat traduction ex qerman de Ilmari 
Federn. 



CRONICA 

ANGLIA. The Interlinguist, organ del Occidental Association de Anglia (IAGB) 
pnblica m anglés in su numero de April-Junio : Editorial Notes. Provisional statutes 
de I. A. G. B., I he opmion of a Worker (Opinion de un ovrero), (>oy in Occidental 
li situation actual, un colonie german in Siberia. un Cìasteria cosrnopolit. e un curt 
poema : In li bellissim mensu Mai. — On jx>sse abonar ti revue adressante se a : 

I. A. G. B. , 40 St. Andrew St., LONDON. S. W. 8. 

The British Espenratist (juli l ( >34) consacra un long critica al articules de pro- 
paganda por Occidental apparit in li anglés |>resse. Talmen es Occidental conosset nu 
de omni anglés esperantistes. ( ordial rnersi |K>r li propaganda gratuit ! 

DANIA. Durant ii ultim annus. Ii max activ colaborator de Progreso”, li 
official organ del Idistes ha esset sr. Ilmari Pedern, habitant hodie Kohenhavn. Su 
competentie e su actività fat de il un ductor tre escutat in li carnp idistic. II esset inter 
tis quel volet modernisar e ameliorar Ido vers un plu grand raturalita. Masr. hedern 
comprendet hnalmen que in vice luctar por un amelioration de Ido. it es plu sirnpln 
subtener li systema idealic ja existent, Occidental. Noi have li joya mregistrar li 
adhesion de sr. Federn a nor movement e presenta m ti numero su unesim contri- 
bution Imguistic in Occ. 

FRANCIA. In Cosmoglotta p. 35 de ho-annu, noi mentionat per } lir.eas li systema 
Romanal creat de sr. Michaux. avocat in Boulogne s M.. e president del unesirn 
congress de Esperanto in 1905. Sr. Michaux inviat nos un tre long resj>onse pof 
insertion in Cosmoglotta. E pro que noi ne insertct it strax (li precedent numero esset 
solmen litterari) i! fat apparir it in "Interlanguages” de Paris. Cosmoglotta es sempre 
pret rectifiar un fals ìnformation, ma in ti casu, sr. Michaux rectifica nequo ; il solrnen 
explica que li suffixes -ion, -iv, -or ne existe m Romanal... just quo noi ja dit ! I ande 
pro quo re-explicar in 2 pagines quo noi ja dit in 3 lineas ? Ad plu, sr. M. raconta su 
vive, su merites. etc. Tamen Cosmoglotta r.e posse publicar in-extenso li curriculurn 
vitae ’ de omni p>ersones quel es citat passante ! Sr. Michaux deve comprender que noi 
have altri coses plu interessent a publicar in nor revue. 

Li ton in quel sr. Michaux argumenta es strangi che un avocat ; il asserte por exern- 
ple que Cosmoglotta blufa e ne comprende li question . Sol sr. Michaux comprende 
it ! Ma li perl de su accusationes es ti ci : Cosmoglotta ne ama li lumme... Lj Esperantis- 
tes vade ex obscurità ai lumine. durant que Occ. vade al contrari !! 

Noi lassa sr. Michaux a su coler e a su lumine. Inutil discusser con tal argumentes 
sentimental. 

A su articul in ’ Interlanguages *, sr. de Wahl respondet per un excellent defense 
publicat in li sam revue (juli-august). Li critica de sr. Michaux contenet tarn mult 
prejudicas e ignorantie, que sr. de Wahl ne havet mult pena monstrar li insufficentie de 
ti argumentes e li insufficentie de Romanal. 

In ultra, sr. M. scntit s e oflcnset per nor constatation quc Romanal crcat ante 
20 annus ne trovat adcptcs til hodie ; c il responde que il convertct 3000 adeptes a 
EUpcranto antc 1907 ! 

On nomina to : rcspondcr apu li question ! 


GERMANIA. Bon articul propagativ in favor dc Occidcntal, scrit de sr. Dr. Peipers 
in Kòln apparit m li revuc Hotcr* organ intcrnational de hotelic industrie (l-im 
Mimo). Intcrcsscnt es signalar que li autor exposit su argumentes in Occ. in un revue 
rcdactet in german e in frances. Sol un Imgue immediatmen comprensibil, quam Occ., 
fxjssc usar ti direct metod por convicter li profanes. Secun li consilie sovcnte dat. Ii 
autor nc obliviat indicar li adrcsse de un officie de Occidental. 


HISPANIA. Li |urnal ?f Elmporda federal” de l igueres, in su numero del 2 junio 
19 W, publicat un long articul admirabilmen documentat, scrit de nor activ amico sr. 
C-arles Varcla. It cs remarcabil quc sr. Varcla semprc cita argumentes in Occ., durant 
qur li Lsj>erantÌ5tcs ne possc presentar lor lingue in li presse pro li famosi circumflexat 
litcrcs qiicl nc cxiste in li printerias. 

Li Tiispan Occidental Association'* publicat apart edition dcl articules dc sr. 
Varcla sub li secuent titules : 

Doc. 33 : Els vocablcs cn Espcranto. 

Doc. 21 : En defcns dc la naturalitat. 

Doc. 7 : Pcr la llcngua internacional. 

In li Institute de Figucres, nor coidcalist, sr. Robert C'ases fat recentmen un discurs 


national e del diferent systemas, li orator monstrat li principal defcctes de Lsperanto 


c-sper 
bell id 


eale. 


pn li ’Evolution del Interlinguistica '. Pos har cxposit li necessità de un lingue intcr- 

de Es 

e li avantagics dc Occidcntal. II hnit pcr instigar li auditores laborar por nor beli meaie. 

Li secretario del Hispan Association just ìini un gramatica de Occidental por His- 
panos. Pos revision de sr. E. de Wahl, it va esscr strax publicat. 

ORIENTE. Un curs de Occidental es in preparation in lingue )a|>anesi per li cuida 
de un esnerantist de Tokio. 

In Melbourne (Australia) existe nu un agentie por Occidental. Ples iníormar se chc 
li administration. 

RUMANIA. Occidental penetrat anc in Rumania. Un grup es in fundation in 
Craiova. 


SVISSIA. Nor coidealist Ad. Moeckli, de Zurich, publicat in li revue ”Euro- 
paiache Jugend” (Mai-jumo) un convictiv exposition del principies de Occidental, 
con mention del gratuit curs per correspondentie organisat del Sviss .Association por 
Occidental. Pluri demandes de informationes e adhesiones a nor movement pruva li 
interesse del publica por Occidental malgré que on ha saturat it per li obsolet Elspe- 
ranto. 

Sr. Major 1 anner, de Bern, signala nos li brochur 'The gospel in many íongues 
publicat in London, e quel contene un specimen del 576 lingues in quel li Bible 
(Nov Testament) ha esset traductet til hodie. Li passage traductet in omni ti lingues es 

in frances : 

Cor Dieu a tant atmé le monJe qu il a donné son fiU uniquc , afin quc quiconquc 
croií cn lut nc pcrissc point. mais qu il ait la vic étcrncllc\ 

Noi espcra que ii brochur citat va bentost posscr adjunter li traduction Ocadental, 

quel es : 

"Nam Deo ha tant amat li munde, que il ha donat su fUìo unic, a fin que 
quicunc crede in U ne peri, ma que U have li vive etemi’\ 

SVEIDIA. Li 4-im marte li Sved Ocadental-Federation havet su reunion annual 
in Stoclcholm. Quam comite directiv esset electet : prof von Sydow, pres., ap>otecario 
Haldm, vice pres.. preceptor Berggren. sec., dr Sjòstedt, tres., e dr Blomé. 

On discusset li compilation de un nov vo:abulanum sved-occ. necessitat per li 
crescent occidental-movement in Svedia. 

On decidet vocar pluri persones, queles hat laborat por occidental sin esser adherent 
al S. 0. F., quam membres honorari pro actività 

Pos un curt pausa prof. von Sydow fat un discurs, escutat con grand interesse. pri 
Nationalismes in li L. I. 

Por terminar, li nov gramofon-discos con textu in occidental csset demonstrat. 
Li reproduction esset tre clar, e ti unesim prova monstrat se un plen success. 

K. B. B. 

TCHECOSLOVAKIA. Li tchec jurnal "Nàrodni osvobozeni”, independent 
organ de tchec instructeros. publicat in su nro 49 de 28 februare in li suplemrnt 
\ vchova a slcola" Education e scol un informativ articul pri Ocudrntal de sr. Jar. 
Podobsky. 

Nymburské listy Gazette de Nymburk publicat in su nro 12 de 23 rnarte 1934 
un long articul del sam autor Druhà rec pto vsecky Secund lingue por omnes', 
contenet clar explicationes pri li principies de Occidental. su evolution r exernples de 
textu. 

Un nov tchec brochur "Co je Occidental Quo es Occ. ? 8 pág.. contene li exnli- 
cation del evoiution de Occidental. su principies e avantagies. Ii principal regules. 
exemples del textu e opiniones pri Occidental. Ples comendar ti bon propaganda-bro- 
chure e dismisser it a vor amicos e redactiones de jurnales. Expedi : J.A. Kajs, Brno 
X 11., W ilsonoi'a II. Precie: 1 Kc. 

DISCOS DE GRAMOFON. Noi fa memorar a nor letores que li SAPO ha 
editet discos portant sur un later li textu propagativ del covriment de Cos- 
moglotta e sur li altri later 3 poemas in Occidental. Ples consultar li catalog. 

EXAMINES DE APRENSION E DOCENTIE. Li programmas de examines 
por li candidates al du diplomas es inviat gratuitmen e strax del Administra- 
tion de Cosmoglotta. On posse passar li examines in omni témpor, per cor- 
respondentie. Un unesim liste de laureates va esser bentost publicat. 

INSIGNE DE OCCIDENTAL. Pos nor articul apparit in Nr. 92, noi recivet 
dec responses e criticas. Un bon suggestion es ti de un francese, sr. Weinberg, 
quel proposi adopter li arc-in-ciel quam insigne de Occidental. Noi attende 
ancor quelc opiniones, poy noi va resumar omni dessines por un selection 
eventual. Generalmen li propositores resta in li geometric signes ; ma che 
li animales e che li flores, on vell forsan trovar interessent idées. 

A. P. I. S. (Association Por International Servicie) quel mette in relation 
li persones parlant Occidental publica un cadern de adresses. Li persones 
desirant corresponder deve in comensa inscrir se gratuitmen per li medie 
del verd cart de adhesion, quel chascun abonnate de Cosmoglotta recivet. 
Li indication del profession e del annu de nascentie es necessi 
por facilisar li selection del corespondentes por li interessetes. 

Strax pos reception del carte de adhesion, li list de adresses va esser inviat 
al nov adherent. 

Just apparit: 

Un del max important manuales pri li docentie del dessin 

DIDACTIQUE DU DESSIN 

scrit in francés de prof. Ric Berger, secretario general del Federation inter- 
national por li docentie del dessin e del artes aplicat al industrie. 

256 pagines, 600 Agures. In ti libre es explicat to, quo omni hom deve saver 
pri li dessin artistic, dessin tecni:, scritura, decoration, harmonisation del 
colores, heraldica, ex-libris, perspective. Precie Fr. 6. — sviss. Posse esser 
comendat che li administration de Cosmoglotta. 

MUSICA. Li unesun origmal cantes in Occidental ha just apparit, con acompania- 
ment de piano. Un canzon es titulat Alaude canta e ii aítri Ne abandona me. Ili es 
composit per colaboration... intemational, nam li musica es de un sved, Yngve Skòld. 
e li naroles de un tchecoslovac. li poet J. Podobsky. Li conossores ha expresset lor 
calid aprohation por ti ovres. 

Li cadern. textu e niusica posse esser obtenet che sr. Skòld, Tomtebogatan 3tì, 
Stockholm, Svedia. 

Noi anc save que sr. Dr Nidecker de Basel, ha composit piuri cantes original (musica 
e paroles) in Occ. Strax |>os pubhcation, noi va signaiar ti ovres de nor talentosi cola- 
borator. 

ANUNCIES. Por vor exchanges, correspondentie. serchas, vende, compra, informa- 
tiones, change de adresse. etc., utilisa nor rubnca "Micri anuncies". Chascun linea o 
comensat linea (admaximum 14 vocabules 80 literes e spacies per linea) custa un 
response-cupon. Ti micri anuncies deve esser payat ante li msertion con li invia del 
textu. On |>osse payar f>er response-cu|>on o ai respectiv postchec-contos del Occidental 
Buro. 

Senioretta J. Colas. Souday (L. & C.). Francia, informa que, pro manca de tem|>or. 
illa ne i>lu |>osse responder affirmativmen.a demandesdecorrespondentie. Ma. natural- 
inen, illa es sempre parat, quam antey, responder pri auxilie e precis informationes. 

COMPLET LEIXICO DE OCCIDEINTAL (eventualmen con traduction german) 
vaesserinterprendet inmanuscrit. si sufficent auxihe trova-se. Coidealistes pret a colla- 
horation ples dcmandar programma e detailes de Ilmari Fedem, Aaboulevard 3, 
Kòbenhavn Vett. Dania. Li lalx>re es facil, it consiste presc solmen in compilation. 
Quant plu mult collaboratores. tant plu facil it deveni. 

OCCIDENTAL-BURO, CHAPELLE (Vaud), SVISSIA 

Li secuent postchec-contos es apertet al supra adresse : FRANCIA : Paris 
1765 46. GERMANIA : Berlin 1683 36. SVISSIA : II. 1969. Li abonnamentes a 
"Cosmoglotta” e anc li compra de omni litteratura indicat in li cataiog del 
covriment de Cosmoglotta deve esser payat directmen al respectiv postchec- 
contos. It es max simplic far li comende directmen sur ìi cupon ene 
inviar it per postcart o lettre. 

LI "CART DE ABONNAMENT” Por omni abonnament o reabonnament, 
nor letores es petit utibsar li "carte de abonnament”. Per it, it es possibil dar 
omm informationes necessi pri abonnaxnent, loc, u e quande es inviat li pecume. 
desirat mancant numeros, etc. Si null communication es fat, it posse esser inviat quam 
"Printat”. 

In plu, to simplihca nor labor pro que it es classihcat in nor cartoteca strax pos recep- 

tion. 

RECRUTA NOV ABONNATES ! Car letores ! Vu have forsan poc disponibil 
tempore por intraprender metodic propaganda in favor de Occidental. ma vu certmen 
va trovar quelc minutes por incitar vor conossentes abonnar b official revue 
de nor movement. 

OCCIDENTAL - LI'ITERATURA. Per comprar Occidental-litteratura. vu 
auxilia nor movement e permisse far nov editiones. Consulta li catalog ! 

Collection "OVRE’ 1 1 excellent collection desde nu va esser vendit solmen per li 
Occidental-Buro, ChapeUe (Vaud), Svissia. 

Tis, qui desira ancor li complet collection (7 tomes Sv. Fr. 4.33, afrancat) mey 
comendar it strax pro que quelc numeros es bentost exhaustet (vide pag. 4 del covn- 
ment). 

Desde nu. Ii Occidenta-Buro. Chapelle (Vaud) Svissia. invia li comendat litteratura o 
abonnamentes. solmen pos recive del mone. In consecuentie, por esser rapidmen 
servit, ples inviar in sam tempor ii pecunie : li precies es indicat sur li covriment de 
' Cosmoglotta '. 

